b'\n_START_ARTICLE_\nRazvojna geografija\n_START_PARAGRAPH_\nRazvojna geografija je dio antropogeografije koja prou\xc4\x8dava Zemljinu geografiju i njezin odnos s gospodarskim razvojem. Vrlo je bliska ekonomskoj geografiji i razvojnoj ekonomiji. Ova grana antropogeografije se isprepli\xc4\x87e s resursnom raspodjelom i potro\xc5\xa1njom, demografikom, kvalitetom tla, topografijom, klimom te prirodnim katastrofama. Budu\xc4\x87i da je svijet podijeljen na gospodarski razvijenije zemlje (tako\xc4\x91er nazvane razvijene zemlje ili zemlje Prvog svijeta) i gospodarski slabije razvijene zemlje (tako\xc4\x91er zemlje u razvoju ili zemlje Tre\xc4\x87eg svijeta), bogatstvo (i novac i mineralne sirovine) je nejednako raspodjeljeno me\xc4\x91u svjetskim stanovni\xc5\xa1tvom s velikim posljedicama na okolinu i na\xc4\x8dine \xc5\xbeivljenja ljudi. Geografi u razvojnoj geografiji prou\xc4\x8davaju prostorne obrasce u razvoju i poku\xc5\xa1avaju prona\xc4\x87i karakteristike kojima se mo\xc5\xbee izmjeriti gospodarski razvoj. Oni poku\xc5\xa1avaju razumijeti i geografske uzroke i posljedice razli\xc4\x8ditog razvitka.\n_START_SECTION_\nGeografske razlike u razvoju\n_START_PARAGRAPH_\nVa\xc5\xbeno je samo shvatiti kako je nejednako raspodjeljeno svjetsko bogatstvo. Gospodarski rast tijekom posljednjih 50 godina bio je impresivan. Op\xc4\x87enito bogatije zemlje napreduju br\xc5\xbeom stopom nego siroma\xc5\xa1nije jer imaju vi\xc5\xa1e novaca za ulaganja u napredak._NEWLINE_"Globalno bogatstvo tako\xc4\x91er se pove\xc4\x87alo u materijalnim terminima, a tijekom razdoblja od 1947. do 2000., prosje\xc4\x8dni dohotci po glavi st. su se utrostru\xc4\x8dili dok se BDP pove\xc4\x87ao skoro deseterostruko (s 3 bilijuna na 30 bilijuna USD)\xe2\x80\xa6 preko 25% od 4.5 milijarde ljudi u slabije razvijenim zemljama jo\xc5\xa1 uvijek imaju o\xc4\x8dekivanu \xc5\xbeivotnu dob ispod 40 godina. Vi\xc5\xa1e od 80 zemalja imali su nizak godi\xc5\xa1nji dohodak po glavi st. u 2000. godini od onoga iz 1990.. Prosje\xc4\x8dni dohodak u pet najbogatijih zemalja na svijetu je 74 puta ve\xc4\x87i od razine pet najsiroma\xc5\xa1nijih, najve\xc4\x87i koji je ikad postojao. Skoro 1.3 milijardi ljudi nema pristupa \xc4\x8distoj vodi. Oko 840 milijuna ljudi je ispod po\xc5\xa1tenih uvjeta." - Codrington, Stephen. Planet Geography tre\xc4\x87e izdanje (2005.) stranica 97. _NEWLINE_Najslavniji obrazac u razvoju podjela je na Sjever i Jug. Podjela Sjever-Jug je crta koja odvaja bogati Sjever ili razvijene zemlje od siroma\xc5\xa1nog Juga. Ova linija podjele nije pravocrtna kao \xc5\xa1to zvu\xc4\x8di te dijeli globus u dva glavna dijela._NEWLINE_"Sjever" se u toj podjeli odnosi na Sjevernu Ameriku, Europu, Rusiju, Japan, Australiju i Novi Zeland. Zemlje unutar tog podru\xc4\x8dja op\xc4\x87enito su gospodarski razvijenije. "Jug" stoga objedinjuje ostatak ju\xc5\xbene polutke, te se ve\xc4\x87inom sastoji od slabije razvijenih zemalja. Druga mogu\xc4\x87a linija raspodjele je Sjeverna obratnica s izuzetkom Australije i Novog Zelanda. Treba se kriti\xc4\x8dki sagledati kako je status zemalja daleko od stati\xc4\x8dnoga i da \xc4\x87e se obrazac iskriviti zbog brzog razvoja ju\xc5\xbenih zemalja od kojih mnoge spadaju u NIZ-ove (nove industrijalizirane zemlje) uklju\xc4\x8duju\xc4\x87i Tajland, Brazil, Maleziju, Meksiko i druge. Te zemlje pro\xc5\xbeivljavaju poduprt brzi razvoj uz rastu\xc4\x87i izvoz i manufakturnu industriju._NEWLINE_Ve\xc4\x87ina zemalja prolazi kroz zna\xc4\x8dajne poraste u bogatstvu i \xc5\xbeivotnom standardu. Na\xc5\xbealost postoje iznimke ovog pravila. Zna\xc4\x8dajan je biv\xc5\xa1i Sovjetski Savez koji je pro\xc5\xbeivio glavan slom industrije u prijelazu na tr\xc5\xbei\xc5\xa1no gospodarstvo. Mnogi afri\xc4\x8dki narodi su nedavno pro\xc5\xa1li kroz smanjenje BNP-a zahvaljuju\xc4\x87i ratovima i epidemiji AIDS-a me\xc4\x91u kojima su Angola, Kongo, Sierra Leone i druge. Arapski proizvo\xc4\x91a\xc4\x8di nafte u svojoj potpori BNP-a po\xc4\x8divaju uvelike na izvozu nafte tako da neka smanjenja u tr\xc5\xbei\xc5\xa1noj cijeni nafte (trenutno bez izgleda) mo\xc5\xbee odvesti do brzog pada njihova BNP-a. Zemlje \xc4\x8dija ve\xc4\x87ina dohotka po\xc4\x8diva na samo nekoliko izvoznih proizvoda ranjiva su na promjene u tr\xc5\xbei\xc5\xa1noj vrijednosti tih roba pa se \xc4\x8desto pogrdno nazivaju banana republike. Mnoge zemlje u razvoju po\xc4\x8divaju na izvozu nekoliko primarnih dobara koji \xc4\x8dini ve\xc4\x87inu njihova dohotka (kava i drvo primjerice), pa to mo\xc5\xbee opusto\xc5\xa1iti zemlje kada cijene tih roba padnu, ostavljaju\xc4\x87i ih bez ikakvog na\xc4\x8dina da otplate svoje dugove._NEWLINE_Unutar zemalja bogatstvo se koncentrira vi\xc5\xa1e oko urbanih podru\xc4\x8dja nego oko ruralnih. Bogatstvo tako\xc4\x91er te\xc5\xbei prema podru\xc4\x8djima s prirodnim bogatstvima ili u podru\xc4\x8dja koja su upletena u tercijarne (uslu\xc5\xbene) djelatnosti i trgovinu. To vodi nakupljanju bogatstva oko rudnika i nov\xc4\x8danih sredi\xc5\xa1ta poput New Yorka, Londona i Tokija.'